Soul Kitchen – Фатих Акин и децата на глобализацията – movies.bg
Soul Kitchen – Фатих Акин и децата на глобализацията
Anton	04.07.2010 2
В Soul Kitchen, Хамбург е парти-терена, в който добре познатите персонажи на Фатих Акин – деца на глобализацията, отвъднационални, аполитични, с корени единствено в настоящето, без да искат разрешение и с подръчен реквизит, забиват деветдесет минутен мултикултурен траш, смешен, тъжен, по цигански шарен. Комедийната схема e експлоатирана доволно (сещам се последно за Be Kind Rewind).
Храна за душата е името на бивше хале от преградията, превърнато от Зинос Казандзакис в широко известна сред тесен кръг лузъри ундърграунд кръчма, в която малкият човек е с предимство. Постепенно ударите на данъчните и нездравия апетит на инвеститори към мястото зачестяват. Загубата е предотвратена от гурме-готвача на Бирол Юнел, бунтовник срещу лошия вкус. Негови са емблематичните за посоката на режисьора думи -“Пътешественикът още не е пристигнал”.
Тесния кръг от лузъри се разширява скокообразно и изнася на сцената Мориц Блайбтрой в целия му блясък. Той е предания брат на Зинос, затворник, влюбчив комарджия, и абсолютно неблагоданадежден тип, който по повеля на жалона става мениджър на Кухнята.., и я банкрутира. Следва серия клиширани гегове, в които дуото търси начин да изплува, с верния съпорт на неколцина приятели от подземния свят и клиенти и успява да се отласне от дъното, макар и разделени, всеки по-мъдър и силен от преди.
Участието на Удо Кир е голям кеф, но още по-голям са органичният саундтрак и камеото на фронтмена от “Веркмайстерски хармонии” на Бела Тар.
Blood Simple – Клондайк за авантюристите Коен
2 thoughts on “Soul Kitchen – Фатих Акин и децата на глобализацията”
>Страхотен филм. :)Точно днес се питахме, дали някой е намирал саундтрака по торентите, ама найсе.
04.07.2010 at 11:02
>:) и аз съм го търсил безуспешно